CELEX: 62018TA0269
Language: hr
Date: 2019-05-08 00:00:00
Title: predmet T-269/18: Presuda Općeg suda od 8. svibnja 2019. — Inditex protiv EUIPO-a — Ffauf Italia (ZARA) („Žig Europske unije — Postupak povodom prigovora — Prijava verbalnog žiga Europske unije ZARA — Raniji nacionalni verbalni i figurativni žigovi LE DELIZIE ZARA i ZARA — Dokaz o stvarnoj uporabi ranijih žigova — Članak 47. stavci 2. i 3. Uredbe (EU) 2017/1001 — Članak 18. stavak 1. Uredbe 2017/1001 — Obveza obrazlaganja”)

8.7.2019   
            
            
               HR
            
            
               Službeni list Europske unije
            
            
               C 230/40
            
         
      Presuda Općeg suda od 8. svibnja 2019. — Inditex protiv EUIPO-a — Ffauf Italia (ZARA)
      (predmet T-269/18) (1)
      
      („Žig Europske unije - Postupak povodom prigovora - Prijava verbalnog žiga Europske unije ZARA - Raniji nacionalni verbalni i figurativni žigovi LE DELIZIE ZARA i ZARA - Dokaz o stvarnoj uporabi ranijih žigova - Članak 47. stavci 2. i 3. Uredbe (EU) 2017/1001 - Članak 18. stavak 1. Uredbe 2017/1001 - Obveza obrazlaganja”)
      (2019/C 230/50)
      Jezik postupka: španjolski
      
         Stranke
      
      
         Tužitelj: Industria de Diseño Textil, SA (Inditex) (Arteixo, Španjolska) (zastupnici: G. Macías Bonilla, G. Marín Raigal i E. Armero Lavie, odvjetnici)
      
         Tuženik: Ured Europske unije za intelektualno vlasništvo (zastupnik: J. Crespo Carrillo, agent)
      
         Druga stranka u postupku pred žalbenim vijećem EUIPO-a, intervenijent u postupku pred Općim sudom: Ffauf Italia SpA (Riese Pio X, Italija) (zastupnici: P. Creta, A. Lanzarini, B. Costa, A. Sponzilli i M. Lazzarotto, odvjetnici)
      
         Predmet
      
      Tužba podnesena protiv odluke petog žalbenog vijeća EUIPO-a od 2. veljače 2018. (spojeni predmeti R 359/2015-5 i R 409/2015-5), koja se odnosi na postupak povodom prigovora između društava Ffauf Italia i Inditex.
      
         Izreka
      
      
                  1.
               
               
                  
                     Poništava se odluka petog žalbenog vijeća Ureda Europske unije za intelektualno vlasništvo (EUIPO) od 2. veljače 2018. (spojeni predmeti R 359/2015-5 i R 409/2015-5), koja se odnosi na postupak povodom prigovora između društava Ffauf Italia SA i Industria de Diseño Textil, SA (Inditex), s obzirom na „voće i povrće, konzervirano, zamrznuto, suho i kuhano povrće i mahunarke; žele, džemove i kompote; mliječne proizvode; jestiva ulja i masti” iz razreda 29. Nicanskog sporazuma o međunarodnoj klasifikaciji proizvoda i usluga radi registracije žigova od 15. lipnja 1957., kako je revidiran i izmijenjen, kao i za proizvode „riža, tapioka, sago; brašno i pripravci od žitarica, kruh, pekarski proizvodi; kvasac, prašak za pecivo; sol, senf; ocat, umaci (začinski); začini; grickalice na bazi riže” iz razreda 30., „svježe povrće” iz razreda 31., „svježi sok” iz razreda 32., „usluge maloprodaje i veleprodaje u trgovinama, putem globalnih računalnih mreža, putem kataloga, pošte, telefona, radija i televizije i drugih elektroničkih sredstava konzerviranog, zamrznutog, sušenog i kuhanog povrća, jestivih ulja, riže, brašna i pripravaka na bazi žitarica, kruha, octa, umaka (začinskih)” iz razreda 35. i „usluge pružanja hrane i pića (okrepa); restorani sa samoposluživanjem, kafići” iz razreda 43.
                  
               
            
                  2.
               
               
                  
                     EUIPO i Ffauf Italia snosit će vlastite kao i troškove društva Industria de Diseño Textil (Inditex) nastale u postupku pred Općim sudom.
                  
               
            
         (1)  SL C 231, 2. 7. 2018.